ડીસા તાલુકાના ભીલડીપંથકમાં આ વર્ષે મગફળીનુ મબલક ઉત્પાદન થતાં ભીલડી માર્કેટયાર્ડ મગફળીની આવકથી ઉભરાઇ રહ્યું છે. જ્યાં સોમવારે એક જ દિવસમાં 5500 બોરી મગફળીની આવક થવા પામી હતી. ડીસાના ભીલડીપંથકમાં આ વર્ષે ખેડૂતોએ મગફળીનું વાવેતર કર્યુ હતુ. વર્તમાન સમયે મગફળીનો પાક તૈયાર થઇ જતાં મબલક પાકનું ઉત્પાદન શરૂ થયું છે. જ્યાં ભીલડી માર્કેટયાર્ડમાં મગફળીની આવક શરૂ થઇ છે. આ અંગે સુત્રોએ જણાવ્યું હતુ કે, સોમવારે એક જ દિવસમાં 5500 બોરીની આવક થવા પામી હતી. અત્યારે ખેડૂતોને એક મણ મગફળીના સારા એવા ભાવ મળી રહ્યા છે જેને પગલે યાર્ડમાં મગફળીના ઢગલાથી છલકાય છે.